

GWEDDIWN

Arglwydd, gwna ni’n anesmwyth -
pan fyddwn yn rhy hunanfodlon;
pan wireddir ein breuddwydion 
oherwydd i ni fethu breuddwydio digon;
pan fyddwn, wrth fod yn orofalus,
yn hwylio’n rhy agos i’r lan.

Arglwydd, gwna ni’n anesmwyth - 
pan fydd ein holl feddiannau
yn gwneud i ni golli syched am ddŵr y bywyd;
pan fyddwn, 
wrth syrthio mewn cariad ag amser, 
yn rhoi’r gorau i freuddwydio am dragwyddoldeb;
pan fyddwn, 
wrth ymdrechu i adeiladu daear newydd, 
yn gadael i’r weledigaeth o’r nef newydd bylu.

Arglwydd, cyffroa ni -
i anturio’n fwy eofn a mentro i’r cefnforoedd,
lle cawn brofi dy arglwyddiaeth ar bob storm,
a lle byddwn, wrth golli golwg ar y lan, yn darganfod 
y sêr.

Yn enw’r Un a ehangodd orwelion 
ein gobeithion 
a gwahodd y dewr i hwylio gydag ef,
Iesu Grist.
Amen

(Awdur anhysbys, er bod rhai yn ei phriodoli i Francis Drake)

